CELEX: 62010TN0271
Language: ro
Date: 2010-06-16 00:00:00
Title: Cauza T-271/10: Acțiune introdusă la 16 iunie 2010 — H/Consiliul și alții

14.8.2010   
            
            
               RO
            
            
               Jurnalul Oficial al Uniunii Europene
            
            
               C 221/55
            
         Acțiune introdusă la 16 iunie 2010 — H/Consiliul și alții
   (Cauza T-271/10)
   ()
   2010/C 221/88
   Limba de procedură: engleza
   
      Părțile
   
   
      Reclamant: H (Catania, Italia) (reprezentanți: C. Mereu și M. Velardo, avocați)
   
      Pârâte: Consiliul Uniunii Europene, Comisia Europeană și Misiunea de Poliție a Uniunii Europene în Bosnia și Herțegovina („MPUE”)
   
      Concluziile reclamantului
   
   
               —
            
            
               Anularea deciziei atacate din 7 aprilie 2010 și, dacă se impune, decizia din 30 aprilie 2010;
            
         
               —
            
            
               obligarea pârâților la plata daunelor suferite de reclamantă evaluate la 30 000 de euro;
            
         
               —
            
            
               obligarea pârâților la plata cheltuielilor de judecată cu o dobândă de 8 %.
            
         
      Motivele și principalele argumente
   
   Prin cererea formulată, reclamanta solicită, în temeiul articolului 263 TFUE, anularea deciziei adoptate de Misiunea de Poliție a Uniunii Europene în Bosnia și Herțegovina (MPUE) la 7 aprilie 2010 și, dacă se impune, a deciziei de confirmare subsecvente din 30 aprilie 2010, prin care s-a decis să o nouă repartizare a reclamantului de la cartierul general al Misiunii de la Sarajevo la biroul regional de la Banja Luka și să îl retrogradeze. Pe de altă parte, reclamantul solicită, în temeiul articolului 340 TFUE, acordarea de despăgubiri în valoare de 30 000 de euro.
   Reclamantul susține că Tribunalul de Primă Instanță are competența de a soluționa prezenta cauză, în conformitate cu Ordonanța Tribunalului Funcției Publice din 9 octombrie 2006 în cauza F 53/06, Gualtieri/Comisia.
   Reclamantul invocă următoarele motive în susținerea pretențiilor sale.
   În primul rând, reclamanta invocă abuzul de putere întrucât nu exista un motiv obiectiv care să justifice noua repartizare.
   În al doilea rând, reclamantul apreciază că decizia atacată este nemotivată, dat fiind că Misiunea de Poliție a Uniunii Europene în Bosnia și Herțegovina nu a justificat motivele operaționale care au stat la baza noii repartizări.
   În al treilea rând, a existat o eroare vădită de apreciere dat fiind că nu era necesară repartizarea urgentă a unui procuror la biroul regional de la Banja Luka
   În plus, s-a încălcat Decizia 2009/906/PESC a Consiliului din 8 decembrie 2009 (1) deoarece șeful Misiunii nu era abilitat să repartizeze din nou personalul, ci doar să se ocupe de gestiunea în mod curent a resurselor de personal.
   În sfârșit, reclamanta solicită acordarea de despăgubiri pentru hărțuirea morală.
   
      (1)  Decizia 2009/906/PESC a Consiliului din 8 decembrie 2009 privind Misiunea de Poliție a Uniunii Europene (MPUE) în Bosnia și Herțegovina (JO L 322, p. 22).